
	Проектът се финансира от Европейския фонд за регионално развитие и от държавния бюджет на Република България



Образец № 12
ПРОЕКТ НА ДОГОВОР

BG161PO001/3.2-03/2012/007 - U - ………..
Днес, ……………….....2013 г., в с. Мирково, между:

1. ОБЩИНА Мирково, със седалище и адрес на управление: 2086 България, с. Мирково, ул. „Александър Стамболийски” 35, БУЛСТАТ 000777248, И№ по ДДС BG000777248, представлявана от Цветанка Йотина – Кмет на Община Мирково и ……………….. – гл. счетоводител, наричана по-долу за краткост „ВЪЗЛОЖИТЕЛ”, от една страна,

и 

2. „……………………..” …………, ЕИК/БУЛСТАТ ……………………, със седалище и адрес на управление: гр. ……………………, ул/бул. …………………… №……, ет. ……, тел: ……………………, факс: ……………………, представлявано от …………………… в качеството й /му на Управител/Изпълнителен директор на дружеството, наричано по-долу ИЗПЪЛНИТЕЛ, от друга страна,  

на основание чл. 101е , ал. 1 от ЗОП и във връзка с проведена обществена поръчка, възлагана по реда на глава осем „а“ от Закона за обществени поръчки чрез публична покана с предмет: „Организиране на събития, свързани с популяризиране на дестинациите Мирково, Чавдар и Златица, с обособени позиции:Обособена позиция 1: Участие в събития – международни, национални или регионални туристически борси, изложения, панаири.
Обособена позиция 2: Организиране на събития - експедиентски пътувания, посещения на пътнически агенти, туроператори, автори на пътеводители, журналисти, туристически форуми, конференции, работни срещи.“, открита със Заповед № 187/17.07.2013 г. на кмета на Община Мирково, се сключи настоящият договор за следното:
І. ПРЕДМЕТ НА ДОГОВОРА
Чл. 1 (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изготви и представи на ВЪЗЛОЖИТЕЛЯ, в съответствие с условията на Договора, услуга по Обособена позиция……../посочва се обособената позиция, за която се сключва договора/
(2) ИЗПЪЛНИТЕЛЯТ извършва услугите по ал. 1 съгласно Техническото задание на Възложителя, Предложение за изпълнение на изискванията на чл. 101б, ал. 1, т. 3 от ЗОП на Изпълнителя, представляващи неразделна част към договора и в съответствие с клаузите на този Договор.

(3) ИЗПЪЛНИТЕЛЯТ извършва услугата по ал. 1 с участието на експертите си, посочени в Списъка на експертите в екипа, отговорен за изпълнение на поръчката. 

(4) ИЗПЪЛНИТЕЛЯТ и ВЪЗЛОЖИТЕЛЯТ създават съвместен екип от представители на ИЗПЪЛНИТЕЛЯ и ВЪЗЛОЖИТЕЛЯ, който осъществява координация за изпълнението на Договора. 

ІІ. СРОКОВЕ
Чл. 2 (1) Крайният срок за изпълнение на Обособена позиция …. е до ……… /посочва се крайната дата за изпълнение/, но не покъсно от 31.12.2014 г.

(2) Сроковете за изпълнение на задълженията на Изпълнителя за организиране на събитията, са както следва /ал.2 е приложима само към договора за Обособена позиция 1/:
1. 2013 г. - Дизайн и изработка на щанд за участие в изложение
2. 2014 г.* - организиране на 1 бр. участие в Международна туристическа борса „Ваканция и Спа” – София;
3. 2014 г.* - организиране на 1 бр. участие в Международна туристическа борса „Културен туризъм” – Велико Търново;

4. 2014 г.* - организиране на 1 бр. участие в Изложение за еко-туризъм „Зелени дни“ – София;
5. 2014 г.* - организиране на 1 бр. участие в Туристическа борса „Планините на България – гостоприемство на четири сезона” – Смолян.

6. 2014 г. организиране на 1 бр. участие в Туристическо изложение TTR – Букурещ, Румъния;

7. 2014 г.* - организиране на 1 бр. участие в Международно изложение PHILOXENIA - Солун, Гърция.

8. 2014 г.* - Организиране на 1 бр. участие в Международно изложение EMIТT - Истанбул, Турция в рамките на национални щандове на МИЕТ.
*Конкретните дати ще бъдат допълнително съгласувани между ИЗПЪЛНИТЕЛЯ и ВЪЗЛОЖИТЕЛЯ, когато информацията за точните дати на провеждане на съответните събития през 2014 г. бъде оповестена от организаторите на съответното събитие.
ІІІ. ЦЕНА И НАЧИН НА ПЛАЩАНЕ
Чл. 3 (1) За изпълнение на услугите по чл. 1 от договора по Обособена позиция……, ВЪЗЛОЖИТЕЛЯТ заплаща на ИЗПЪЛНИТЕЛЯ цена в размер на 

........ /цифром/, [........] /словом/ лева без ДДС или

........ /цифром/, [........] /словом/ лева с включен ДДС, съгласно Ценовото предложение, неразделна част от настоящия договор. Договорената цена е окончателна и не подлежи на промяна, освен ако промяната не се изразява в намаляване на цената в интерес на ВЪЗЛОЖИТЕЛЯ в случаите по чл. 43, ал. 2 от Закона за обществените поръчки.

(2) ВЪЗЛОЖИТЕЛЯТ заплаща на ИЗПЪЛНИТЕЛЯ аванс в размер на 30% от стойността по ал. (1) в срок до 10 дни, след изпращане до ИЗПЪЛНИТЕЛЯ на възлагателно писмо за изпълнение на поръчката.

(3) В цената по ал. 1 са включени всички възнаграждения и разходи на ИЗПЪЛНИТЕЛЯ за изпълнение на дейностите по чл. 1 от договора. 

Чл. 4 (1) ВЪЗЛОЖИТЕЛЯТ заплаща на ИЗПЪЛНИТЕЛЯ разликата между договорната цена по чл. 3 и авансовото плащане поетапно в срок до 30 дни след представяне на оригинална фактура по ал. 2 и документите, предвидени в чл. 12.
(2) Всички разходооправдателни документи трябва да съдържат следния текст: „Разходът е по проект „Средногорие – популяризиране на регионален туристически продукт и маркетинг на дестинациите Мирково, Чавдар и Златица”, финансиран по договор за безвъзмездна помощ № BG161PO001/3.2.03/2012/007 от дата 20.02.3013 г., по Оперативна програма „Регионално развитие” 2007-2013»
(3) Плащанията по настоящия договор ще се извършват в лева по банков път по следната сметка на ИЗПЪЛНИТЕЛЯ:
БАНКА: ..................................................., клон/ офис „............................................”

BIC код на банката: ...................................................................................................   

IBAN:
..........................................................................................................................

(4)
Сключването на Договора между ВЪЗЛОЖИТЕЛЯ и ИЗПЪЛНИТЕЛЯ по никакъв начин не води до трудовоправни или каквито и да било други правни отношения между ВЪЗЛОЖИТЕЛЯ и персонала на ИЗПЪЛНИТЕЛЯ, негови подизпълнители и други ангажирани от него лица. ИЗПЪЛНИТЕЛЯТ ще отговаря за изпълнението на всички свои задължения спрямо такива лица, включително задължения по осигуряване на безопасни и здравословни условия на труд, социално осигуряване и други подобни. ВЪЗЛОЖИТЕЛЯТ няма да бъде отговорен пред такива лица за никакви вреди, понесени от тях във връзка с изпълнението на договора, освен ако не бъде установено, че такива вреди са пряка и непосредствена последица от действия или бездействия на ВЪЗЛОЖИТЕЛЯ в нарушение на приложими нормативни изисквания.
ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ
Чл. 5 (1) ВЪЗЛОЖИТЕЛЯТ има право да получи услугите по настоящия договор в сроковете, по реда и при условията, договорени в настоящия договор между страните.

(2) ВЪЗЛОЖИТЕЛЯТ има право да осъществява контрол върху изпълнението на поетите от ИЗПЪЛНИТЕЛЯ договорни задължения /етапи на изпълнение, съдържание и др./ във всеки момент от действието на този договор, без с това да създава пречки на ИЗПЪЛНИТЕЛЯ при извършване на неговата работа.

(3) ВЪЗЛОЖИТЕЛЯТ има право да приеме извършените услуги в сроковете и при условията съгласно този договор и съобразно Техническото задание на Възложителя и Предложение за изпълнение на изискванията на чл. 101б, ал. 1, т. 3 от ЗОП на ИЗПЪЛНИТЕЛЯ. ВЪЗЛОЖИТЕЛЯТ има право да откаже приемането на конкретна дейност при съществено неизпълнение /непълно, неточно или забавено изпълнение/ на възложеното по този договор по реда на чл. 12.

(4) ВЪЗЛОЖИТЕЛЯТ има право да получи снимков материал от участията в провежданите събития.

Чл. 6 (1) ВЪЗЛОЖИТЕЛЯТ се задължава да заплати уговореното възнаграждение за извършените услуги, съгласно сроковете и условията, предвидени в настоящия договор.

(2) ВЪЗЛОЖИТЕЛЯТ се задължава да оказва съдействие на ИЗПЪЛНИТЕЛЯ за качествено и точно изпълнение на възложените дейности по договора, включително да му предостави налична документация, данни и информация, необходими за извършване на услугите по чл. 1.

(3) ВЪЗЛОЖИТЕЛЯТ се задължава да приеме извършените услуги от ИЗПЪЛНИТЕЛЯ, ако същите са изпълнени в съответствие с Техническото задание на Възложителя и Предложение за изпълнение на изискванията на чл. 101б, ал. 1, т. 3 от ЗОП, на Изпълнителя, качествено и в сроковете, уговорени в този договор.

V. ПРАВА И ЗАДЪЛЖЕНИЯ НА ИЗПЪЛНИТЕЛЯ
Чл. 7 (1) ИЗПЪЛНИТЕЛЯТ има право да получи уговореното възнаграждение в сроковете и при условията, предвидени в този договор.

(2) ИЗПЪЛНИТЕЛЯТ има право да иска от ВЪЗЛОЖИТЕЛЯ съдействие и информация, необходими  за изпълнение на възложените дейности.

Чл. 8 (1) ИЗПЪЛНИТЕЛЯТ трябва да предприеме необходимите мерки, за да осигури публичност на финансирането от страна на Европейския Съюз. Тези мерки трябва да са в съответствие с приложимите правила за информиране и публичност, предвидени в чл. 8 и чл.9 от Регламент на Комисията № 1828/2006 и Приложение 1 към него. Изпълнителят е длъжен да прилага изискванията за публичност и визуализация. Всеки от документите изготвени в изпълнение на договора, както и всяка публикация, в каквато и да било форма и среда, включително Интернет, трябва да отговаря на тези изисквания и да съдържа следния текст: „Този документ е създаден в рамките на проект „Средногорие – популяризиране на регионален туристически продукт и маркетинг на дестинациите Мирково, Чавдар и Златица”, който се осъществява по договор за безвъзмездна финансова помощ № BG161PO001/3.2-03/2012/007 с финансовата подкрепа на Оперативна програма „Регионално развитие” 2007-2013 г., съфинансирана от Европейския съюз чрез Европейския фонд за регионално развитие. Цялата отговорност за съдържанието на публикацията се носи от Община Мирково и при никакви обстоятелства не може да се счита, че този документ отразява официалното становище на Европейския съюз и Управляващия орган.“
(2) ИЗПЪЛНИТЕЛЯТ се задължава да извърши услугата по договора качествено, съобразно най-високите стандарти на професионална компетентност, етичност и почтеност.
(3) ИЗПЪЛНИТЕЛЯТ се задължава да представя междинни отчети за дейността си за изпълнението на всяка отделна дейност от предмета на поръчката. Отчетите се представят в срок до 10 (десет) работни дни след организиране на всяко събитие в 4 (четири) екземпляра на хартиен носител и един на електронен носител. Към отчетите се прилагат проформа фактури. 
(4) ИЗПЪЛНИТЕЛЯТ се задължава да представи окончателен отчет за дейността си, съдържащ информация за всички изпълнени дейности по проекта, придружен от финална проформа фактура. Отчетът се представя в срок до 5 (пет) работни дни преди крайната дата за изпълнението на договора на български език в 4 (четири) екземпляра на хартиен носител и един на електронен носител. 
(5) ИЗПЪЛНИТЕЛЯТ се задължава да отстранява за своя сметка допуснатите грешки и направени пропуски, констатирани от Възложителя.

(6) ИЗПЪЛНИТЕЛЯТ се задължава да предоставя на ВЪЗЛОЖИТЕЛЯ информация за хода на работата по изпълнение на услугата, както и да му осигурява възможност за осъществяване на контрол по изпълнението относно качество и др. във всеки момент от изпълнението на договора без това да пречи на изпълнението.

(7) ИЗПЪЛНИТЕЛЯТ се задължава да не предоставя на физически и юридически лица документи и информация, свързани с изпълнението на услугата без писменото съгласие на ВЪЗЛОЖИТЕЛЯ.
(8) ИЗПЪЛНИТЕЛЯТ се задължава да не препятства ВЪЗЛОЖИТЕЛЯ при осъществяване от него на контрол върху изпълнение на възложената работа.

(9) При изпълнение на дейностите по чл. 1 ИЗПЪЛНИТЕЛЯТ се задължава да се ръководи от указанията на ВЪЗЛОЖИТЕЛЯ, давани в писмен вид.

(10) ИЗПЪЛНИТЕЛЯТ се задължава да приема и разглежда всички писмени указания и възражения на ВЪЗЛОЖИТЕЛЯ относно недостатъците, допуснати при извършване на услугите по този договор, и да ги отстранява своевременно за своя сметка.

(11) ИЗПЪЛНИТЕЛЯТ се задължава своевременно да информира ВЪЗЛОЖИТЕЛЯ за възникнали проблеми при изпълнението на договора, за предприетите мерки за тяхното разрешаване и/или за необходимостта от указания от страна на ВЪЗЛОЖИТЕЛЯ.

(12) ИЗПЪЛНИТЕЛЯТ носи отговорност за качеството на извършените от него услуги и за законосъобразността им.

(13) ИЗПЪЛНИТЕЛЯТ се задължава да спазва изискванията на Оперативна програма „Регионално развитие” 2007-2013 по отношение на мерките за публичност.

(14) ИЗПЪЛНИТЕЛЯТ е длъжен да съхранява всички документи по изпълнението на настоящия договор, както следва:

1. за период от 3 години след датата на приключване и отчитане на Оперативна програма «Регионално развитие», т.е. поне до 31 август 2020 година;

2. за период от 3 години след частичното приключване на проект „Средногорие – популяризиране на регионален туристически продукт и маркетинг на дестинациите Мирково, Чавдар и Златица”, съгласно чл. 88 от Регламент 1083/2006 г. 

VІ. ЕКИП ОТ ЕКСПЕРТИ
Чл. 9 (1) За изпълнение на дейностите по този договор ИЗПЪЛНИТЕЛЯТ се задължава да осигури екип от експерти, съгласно Списъка на експертите в екипа, отговорен за изпълнение на поръчката, неразделна част от договора.
(2) ИЗПЪЛНИТЕЛЯТ няма право да заменя лицата, посочени в офертата му и в Списъка на експертите в екипа, отговорен за изпълнение на поръчката, като ключови експерти без предварително писмено съгласие на ВЪЗЛОЖИТЕЛЯ.

(3) ИЗПЪЛНИТЕЛЯТ може да предложи смяна на ключов експерт в следните случаи:

1. при смърт на ключовия експерт;

2. при невъзможност на ключовия експерт да изпълнява възложената му работа  повече от 1 (един) месец; 

3. при лишаване на ключовия експерт от правото да упражнява определена професия или дейност, пряко свързана с дейността му в изпълнението на настоящия договор;

4. при осъждане на ключовия експерт на лишаване от свобода за умишлено престъпление от общ характер;

5. при необходимост от замяна на ключовия експерт поради причини, които не зависят от ИЗПЪЛНИТЕЛЯ.

(4) В случаите по ал. 3 ИЗПЪЛНИТЕЛЯТ уведомява ВЪЗЛОЖИТЕЛЯ в писмен вид, като мотивира предложението си за смяна на ключовия експерт и прилага доказателства за наличието на някое от основанията по горната алинея. С уведомлението ИЗПЪЛНИТЕЛЯТ предлага експерт, който да замени досегашния ключов експерт, като посочва квалификацията и професионалния му опит и прилага доказателства за това. Новият експерт трябва да притежава квалификация, умения и опит, еквивалентни на тези на заменения експерт. 

(5) ВЪЗЛОЖИТЕЛЯТ може да приеме замяната или мотивирано да откаже предложения експерт. При отказ от страна на ВЪЗЛОЖИТЕЛЯ да приеме предложения експерт, ИЗПЪЛНИТЕЛЯТ предлага друг експерт, отговарящ на изискванията на ВЪЗЛОЖИТЕЛЯ с ново уведомление, което съдържа информацията и доказателствата по ал. 4.

(6) Допълнителните разходи, възникнали в резултат от смяната на ключовия експерт, са за сметка на ИЗПЪЛНИТЕЛЯ.

(7) В случай, че даден ключов експерт трябва да бъде заменен съгласно чл. 9, ал. 3 и е минал повече от 1 месец преди нов експерт да поеме неговите функции, ВЪЗЛОЖИТЕЛЯТ може да поиска от ИЗПЪЛНИТЕЛЯ да назначи временен служител до идването на новия експерт, или да предложи приемлив вариант за компенсиране на временното отсъствие на експерт.

VІІ. ДОКУМЕНТАЦИЯ
Чл. 10. При изпълнение на задълженията си по този договор ИЗПЪЛНИТЕЛЯТ се задължава:

10.1. да поддържа точно и систематизирано деловодство, архив, счетоводство и отчетност и друга документация във връзка с извършваните услуги по този договор в съответствие с изискванията на общностното и националното законодателство и които да подлежат на точно идентифициране и проверка; 

10.2. да поддържа пълни, точни и систематични записи по отношение на извършваните дейности, които да са достатъчни, за да се установи точно, че действителните разходи, посочени във фактурите на ИЗПЪЛНИТЕЛЯ, са надлежно възникнали при изпълнението на услугите по чл. 1. Необходимите документи по отношение на тези записи обхващат всички документи, касаещи приходи и разходи, включително графици на работата на експертите, самолетни и други билети, фишове за възнагражденията, изплатени на експертите, фактури, касови бележки и др.
10.3. да съхранява записите и документите по т. 2. за период от 5 (пет) години от предаването им на ВЪЗЛОЖИТЕЛЯ, но не по-малко от 3 (три) години след приключването на Оперативна програма „Регионално развитие” 2007-2013. 

10.4. да предостави пълен достъп до документацията по договора на оторизирани представители на ВЪЗЛОЖИТЕЛЯ с цел осъществяване на контрол по изпълнението на дейностите по договора, на одитора, определен съгласно изискванията на Оперативната програма за извършване на независим финансов одит на целия проект. 

Чл. 11. (1) ИЗПЪЛНИТЕЛЯТ се задължава да предостави на ВЪЗЛОЖИТЕЛЯ всички снимки и други материали, създадени в изпълнение на настоящия договор. Всички събрани от Изпълнителя данни и всички резултати от изпълнението на Договора и всички права върху тях, независимо от вида и формата им, стават собственост на Възложителя в момента на изработването им от Изпълнителя. Изпълнителят се задължава да полага грижата на добър стопанин за опазване на резултатите и правата върху тях до предаването им на Изпълнителя.
(2) ИЗПЪЛНИТЕЛЯТ няма право да задържа копия от документи и данни след завършване на работата по договора и да ги използва за цели, които не са свързани с договора, без предварителното писмено съгласие на ВЪЗЛОЖИТЕЛЯ.

(3) ИЗПЪЛНИТЕЛЯТ е длъжен да предприема всички необходими действия за защита на конфиденциалната информация и правата на интелектуална собственост.

VІІІ. ПРИЕМАНЕ НА РАБОТАТА
Чл. 12 (1) Междинното приемане на изпълнението на договора се осъществява съгласно чл. 8, ал. 3 от настоящия договор и с подписването на приемо-предавателни протоколи между Изпълнителя и Възложителя. 

(2) Окончателното приемане на изпълнението на договора се осъществява в сградата на Възложителя с подписването на окончателен приемо-предавателен протокол след представяне на отчета по чл. 8, ал. 4 от настоящия договор, придружен от съответните документи.

(3) В случай, че ВЪЗЛОЖИТЕЛЯТ приеме без възражения докладите по ал. 1 и 2, страните подписват протокол за предаване-приемане.

(4) В случай, че ВЪЗЛОЖИТЕЛЯТ има забележки или възражения във връзка с изготвените от ИЗПЪЛНИТЕЛЯ доклади, той уведомява за това ИЗПЪЛНИТЕЛЯ в писмен вид и връща доклада с писмени указания за отстраняване на допуснатите в него несъответствия и непълноти. ИЗПЪЛНИТЕЛЯТ е длъжен да отстрани допуснатите непълноти и несъответствия в срок до 3 (три) работни дни от получаване на уведомлението по предходното изречение. В рамките на посочения срок ИЗПЪЛНИТЕЛЯТ е длъжен да представи на ВЪЗЛОЖИТЕЛЯ доклада, съобразен с неговите бележки и възражения. 
(5) В случай, че и след повторно представяне на доклад по ал. 4, ИЗПЪЛНИТЕЛЯТ не е отстранил констатираните от ВЪЗЛОЖИТЕЛЯ недостатъци или недостатъците са в организирането и провеждането на съответното събитие, ВЪЗЛОЖИТЕЛЯТ има право да намали цената за конкретно извършената дейност, като намалението се определя в зависимост от обема и тежестта на недостатъците.

(6) В случай, че констатираните недостатъци от ВЪЗЛОЖИТЕЛЯ са от такова естество, че не могат да бъдат отстранени от ИЗПЪЛНИТЕЛЯ в рамките на срока по ал. 4, ВЪЗЛОЖИТЕЛЯТ има право да не приеме изработеното и да развали договора по реда на чл. 16, ал. 2, б. “д”, като в този случай не дължи възнаграждение на ИЗПЪЛНИТЕЛЯ. 

(7) В случай, че ВЪЗЛОЖИТЕЛЯТ констатира недостатъци при организирането и провеждането на събитията по чл. 1, ал. 1, той уведомява за това ИЗПЪЛНИТЕЛЯ, който се задължава да ги отстрани при организирането и провеждането на следващото/ите събитие/я. 

(8) В случай на повторно констатиране на недостатъци от ВЪЗЛОЖИТЕЛЯ при организирането и провеждането на събития по чл. 1, ал. 1, ВЪЗЛОЖИТЕЛЯТ има право да развали договора по реда на чл. 16, ал. 2, б. “д”, като в този случай не дължи възнаграждение на ИЗПЪЛНИТЕЛЯ. 

ІХ. ОТГОВОРНОСТ И САНКЦИИ

Чл. 13 (1) За забава при изпълнение на задълженията по този договор от страна на ИЗПЪЛНИТЕЛЯ по негова вина същият дължи на ВЪЗЛОЖИТЕЛЯ неустойка за всеки ден забава в размер на 0,5% от цената по чл. 3, ал. 1, но не повече от 10%. За забава повече от 3 дни, ВЪЗЛОЖИТЕЛЯТ има право да развали договора с едностранно седем дневно писмено уведомление отправено до ИЗПЪЛНИТЕЛЯ.

(2) За забава на което и да е от плащанията по чл. 4, ал. 1 от договора по вина на ВЪЗЛОЖИТЕЛЯ, същият дължи на ИЗПЪЛНИТЕЛЯ обезщетение за забава в размер на законната лихва за забава за всеки ден забава, но не повече от 2% от договорената цена.

(3) При некачествено изпълнение на възложените дейности, освен правата по чл. 12, ал. 5, ВЪЗЛОЖИТЕЛЯТ има право на неустойка в размер на 5% от цената по чл. 3, ал. 1.

(4) При прекратяване на договора, поради виновно пълно неизпълнение на някоя от страните по договора, виновната страна дължи неустойка в размер на 10% от цената по чл. 3, ал. 1.

(5) При прекратяване на договора по вина на ВЪЗЛОЖИТЕЛЯ, последният дължи на ИЗПЪЛНИТЕЛЯ и заплащане на стойността на извършената до датата на прекратяването работа, въз основа на двустранно подписан констативен протокол за извършените неизплатени дейности.

(6) Дължимите от ИЗПЪЛНИТЕЛЯ по този договор неустойки се удържат от дължимото му възнаграждение за изпълнените услуги, а в случай че те го надвишават по размер, ВЪЗЛОЖИТЕЛЯТ има право на разликата до пълния й размер.

(7) За вреди в по-голям размер от размера на уговорените неустойки, страните имат право да търсят обезщетение по общия ред. 

X. НЕПРЕОДОЛИМА СИЛА
Чл. 14 (1) Никоя от страните по договора не носи отговорност за неизпълнение или забавено изпълнение на свое задължение в резултат на настъпило събитие, което може да бъде определено като непреодолима сила по смисъла на чл. 306 от Търговския закон и/или като непредвидени обстоятелства по смисъла на §1, т. 14б от ПЗР на ЗОП, в това число и за причинените от това неизпълнение вреди. 

(2) Ако страната е била в забава преди възникването на непреодолимата сила и/или непредвидените обстоятелства, тя не може да се позове на последните при неизпълнение на задълженията си по настоящия договор.

(3) Страната, която се позове на непреодолима сила и/или непредвидени обстоятелства по смисъла на чл. 14, ал. 1 като причина за неизпълнение на свои задължения по договора, е длъжна в десетдневен срок писмено да уведоми другата страна за настъпването, съответно за преустановяване на въздействието им, както и за възможните последици от тях за изпълнението на договора, включително за периода на забава в изпълнение на задълженията по договора. Към известието по предходното изречение засегнатата страна прилага всички релевантни и/или нормативно установени доказателства за настъпването, естеството, размера на непреодолимата сила и причинната връзка между това обстоятелство и невъзможността за изпълнение или доказателства, че непредвидените обстоятелства са възникнали след сключването на договора, независимо от волята на страните, не са могли да бъдат предвидени и правят невъзможно изпълнението при договорените условия.

(4) В случай, че някое от доказателствата по ал. 3 се издава от компетентните органи в срок, по-дълъг от посочения в ал. 3, засегнатата страна е длъжна с известието по ал. 3 да уведоми за това обстоятелство другата страна и да й го представи незабавно, след като се сдобие с него от компетентния орган.

(5) За неуведомяване по ал. 3, засегнатата страна дължи на другата обезщетение за настъпилите вреди.

Чл. 15. (1) При позоваване на непреодолима сила и/или непредвидените обстоятелства засегнатата страна е длъжна да предприеме всички възможни мерки, за да ограничи последиците от настъпването на непреодолимата сила. Засегнатата страна съгласува с другата страна мерките и действията, за да продължи да изпълнява тази част от задълженията си, които не са възпрепятствани от непреодолимата сила и/или непредвидените обстоятелства.

(2) За времето на действие на непреодолимата сила и/или непредвидените обстоятелства, засегнатата страна спира изпълнението по договора. Засегнатата страна е длъжна да направи необходимото, за да сведе до минимум срока на спиране на изпълнението и да го възобнови веднага щом обстоятелствата позволят това.

(3) Срокът за извършване на услугите по чл. 1 от договора се удължава с времето, през което изпълнението е било невъзможно поради непреодолима сила и/или непредвидените обстоятелства, за наличието на която другата страна е била надлежно уведомена и е приела съществуването й на база на представените документи и доказателства.

(4) За периода на спиране на изпълнението, плащания по договора не се дължат.

XІ. ПРЕКРАТЯВАНЕ НА ДОГОВОРА
Чл. 16 (1) Договорът се прекратява с изпълнение на задълженията на страните по него, удостоверено по начина, описан в настоящия договор. Договорът се счита за окончателно изпълнен с подписване на предавателно - приемателен протокол от двете страни по реда на чл. 12 и след превеждане от ВЪЗЛОЖИТЕЛЯ на последното плащане по чл. 4

(2) Договорът може да бъде прекратен предсрочно:

а/ по взаимно съгласие на страните, изразено в писмен вид;

б/ едностранно от ВЪЗЛОЖИТЕЛЯ с писмено уведомление до ИЗПЪЛНИТЕЛЯ, ако в резултат на обстоятелства, възникнали след сключването му, и не по вина на ВЪЗЛОЖИТЕЛЯ, последният не е в състояние да изпълни своите задължения. В този случай ВЪЗЛОЖИТЕЛЯТ дължи на ИЗПЪЛНИТЕЛЯ обезщетение за претърпените преки вреди от предсрочното прекратяване на договора;

в/ с писмено уведомление, отправено от една от страните до другата при възникване на непреодолима сила и/или непредвидени обстоятелства по смисъла на чл. 14, ал. 1, възпрепятстващи изпълнението на този договор за срок по-дълг от 1 месец;

г/ едностранно от ВЪЗЛОЖИТЕЛЯ с 15 - дневно писмено предизвестие, при виновно неизпълнение от страна на ИЗПЪЛНИТЕЛЯ на някое от задълженията му по договора, предвидени в РАЗДЕЛ V „ПРАВА И ЗАДЪЛЖЕНИЯ НА ИЗПЪЛНИТЕЛЯ”;

д/ едностранно от ВЪЗЛОЖИТЕЛЯ без предизвестие, когато изпълнението на възложената поръчка или на съответния етап от нея не отговаря на предмета на договора изцяло или е толкова лошо, че не може да послужи за целите, за които е необходимо (съдържа съществени недостатъци, които не могат да бъдат поправени или не са били поправени след дадени указания по реда на чл. 12).
XІІ. ВЪЗСТАНОВЯВАНЕ НА НЕПРАВОМЕРНО ПЛАТЕНИ СУМИ
Чл. 17 (1) В случай, че бъдат установени неправомерно изплатени от Възложителя разходи, Изпълнителят се задължава да възстанови съответните дължими суми в срок от 5 работни дни от получаване на искане за това по следната банкова сметка на Възложителя:
IBAN: BG74 UNCR 70003218868951

BIC: UNCRBGSF
банка УниКредит Булбанк АД, клон Пирдоп

титуляр на сметката: Община Мирково
 (2) В случай, че Изпълнителят не възстанови исканите суми в срока по предходната алинея, Възложителят има право на обезщетение за забавено плащане в размера на законовата лихва за периода на забавата.

(3) Преведените средства от Възложителя, но неусвоени от Изпълнителят, както и натрупаните и дължими лихви, глоби и неустойки при изпълнението на настоящия договор, подлежат на възстановяване от Изпълнителят по следната банкова сметка на Възложителя:

IBAN: BG74 UNCR 70003218868951

BIC: UNCRBGSF
банка УниКредит Булбанк АД, клон Пирдоп

титуляр на сметката: Община Мирково
XІІІ. КОНФИДЕНЦИАЛНОСТ
Чл. 18 (1) Изпълнителят е длъжен да спазва стриктно конфиденциалност по отношение на всички факти, сведения, данни, документация и друга информация, които са му станали известни по повод и във връзка с изпълнението на договора, независимо дали се отнасят до Възложителя или други лица. Това задължение се отнася до Изпълнителя, всички негови поделения, контролирани от него фирми и организации, всички негови служители и наети от него физически или юридически лица и важи и след изтичане на срока или прекратяване на Договора. Изпълнителят носи имуществена отговорност за всякакви щети, произтекли от неспазване на това задължение от негова страна. Това задължение не се отнася до предоставяне на информация по искане на компетентни държавни органи, когато е задължение на Изпълнителя по закон или е разпоредено с решение на компетентен съд. 

(2) Всяка от страните по този договор се задължава да не разгласява или предоставя на трети лица без изричното предварително писмено съгласие на другата страна конфиденциална информация, станала известна при или по повод изпълнението на настоящия договор, освен ако това се изисква по закон или по силата на изрична нормативна разпоредба, изискваща предоставянето на информацията на компетентен държавен орган. Не се смята за конфиденциална информацията, касаеща наименованието на изпълнения проект, стойността и предмета на настоящия договор, с оглед бъдещо позоваване на придобит професионален опит от Изпълнителя. 

(3) ИЗПЪЛНИТЕЛЯТ гарантира конфиденциалност при използването на предоставени от ВЪЗЛОЖИТЕЛЯ информация, документи и материали по договора, като не ги предоставя на трети лица, освен ако тези трети лица нямат законово основание за получаването на информацията, документите и/или материалите.

XІV. ПРОВЕРКИ И ОДИТ ОТ ОРГАНИТЕ НА ОБЩНОСТТА
Чл. 19 (1) ИЗПЪЛНИТЕЛЯТ е длъжен оказва съдействие на Управляващия орган, националните и европейските съдебни, одитни и контролни органи, включително на Сертифициращия орган по Структурните фондове и Кохезионния фонд на Европейския съюз, на Българския съвет за координация в борбата с правонарушенията, засягащи финансовите интереси на Европейските общности (AFCOS), на Европейската комисия, както и на Европейската служба за борба с измамите (OLAF), Европейската сметна палата и външни одитори, извършващи проверки, за изпълнение на техните правомощия, произтичащи от общностното и националното законодателство за извършване на проверки, инспекции, одит и др. 

(2) ИЗПЪЛНИТЕЛЯТ е длъжен да разреши на Европейската комисия, Европейската служба за борба с измамите и Европейската сметна палата да проверяват чрез изследване на документите или чрез проверки на място изпълнението на договора и да осъществяват пълен одит, ако е необходимо, на счетоводните документи, сметките и всякакви други документи, които имат отношение към финансирането на договора.

(3) ИЗПЪЛНИТЕЛЯТ се задължава да дава достъп на Европейската комисия, Европейската служба за борба с измамите и Европейската сметна палата до информационната си система, както и до всички документи и база-данни, касаещи техническото и финансово управление на договора и да предприема всички необходими мерки за улесняване на тяхната работа. 

(4) ИЗПЪЛНИТЕЛЯТ гарантира, че правата на Европейската комисия, Европейската служба за борба с измамите и Европейската сметна палата да осъществяват одити и проверки ще се прилагат при същите условия и според същите правила, изложени в този член, и по отношение на всеки подизпълнител или друга страна, възползваща се от средствата от ЕС.
(5) Изпълнителят се задължава да изпълнява мерките и препоръките , съдържащите се в докладите от проверки на място.
ХVІ. ДРУГИ УСЛОВИЯ
Чл. 20. Страните по този договор не могат да го изменят. Изменение се допуска по изключение само в случаите, предвидени в чл. 43, ал. 2 от Закона за обществените поръчки.

Чл. 21. (1) Всички съобщения и уведомления между страните, във връзка с изпълнението на настоящия договор, ще се извършват в писмена форма и ще са валидни, ако са подписани от упълномощените лица.

(2) За валидни адреси на приемане на съобщения и уведомления, свързани с настоящия договор се смятат:

ВЪЗЛОЖИТЕЛ:




ИЗПЪЛНИТЕЛ: 

Адрес:                             

Адрес: 

ул. „Александър Стамболийски” 35
с. Мирково – 2086
Тел. 07182 22 86

Teл.......................................................

Факс: 07182 25 50

Факс:

e-mail: ob6tinamirkovo@mail.bg 

e-mail:.........................................

(3) При промяна на данните по предходната алинея, съответната страна е длъжна да уведоми другата в тридневен срок от настъпване на промяната.

Чл. 22. За неуредените в настоящия договор въпроси се прилагат разпоредбите на действащото българското законодателство.

Чл. 23. Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще бъдат разрешавани по съдебен ред в съответствие с българското законодателство.

Чл. 24. В случай на противоречие между каквито и да било уговорки между страните и влезли в сила нормативни актове, приложими към предмета на договора, тези уговорки се считат за невалидни и се заместват от съответните разпоредби на нормативния акт, без това да влече нищожност на договора и на останалите уговорки между страните. Нищожността на някоя клауза от договора не води до нищожност на друга клауза или на договора като цяло.

Настоящият договор се сключи в три еднообразни екземпляра, от които два за ВЪЗЛОЖИТЕЛЯ и един за ИЗПЪЛНИТЕЛЯ.

ЗА ВЪЗЛОЖИТЕЛЯ:




ЗА ИЗПЪЛНИТЕЛЯ:

……………………
Кмет на Община Мирково

           /подпис, име и длъжност, печат/
……………………..

Главен счетоводител
………………………

Юрист на Община Мирково
Този документ е създаден в рамките на проект „Средногорие – популяризиране на регионален туристически продукт и маркетинг на дестинациите Мирково, Чавдар и Златица”, който се осъществява по договор за безвъзмездна финансова помощ № BG161PO001/3.2-03/2012/007 с финансовата подкрепа на Оперативна програма „Регионално развитие” 2007-2013 г., съфинансирана от Европейския съюз чрез Европейския фонд за регионално развитие. Цялата отговорност за съдържанието на публикацията се носи от Община Мирково и при никакви обстоятелства не може да се счита, че този документ отразява официалното становище на Европейския съюз и Управляващия орган.

